Geoscaptus

Geoscaptus er en slekt av billene i delgruppen (underfamilien) graveløpere (Scaritinae) i familiegruppen løpebiller.

Utseende 
Middelsstore til ganske store (ca. 18-30 millimeter) og kraftige, blankt svarte løpebiller. Hodet er stort og bredt, firkantet, kjevene framstrakte og nesten så lange som hodet. Pronotum er noe bredere enn langt, rundet, innbuktet foran, kraftig innsnevret mot roten slik at det blir en "vepsetalje" mellom pronotum og dekkvingene. Disse er jevnbrede. Beina er nokså korte, ikke påfallende kraftige.

Levevis 
Som andre Scaritinae lever disse billene hovedsakelig underjordisk. De graver godt, og lever som rovdyr.

Utbredelse 
Artene er utbredt i Australia.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stammen Scaritini Bonelli, 1810 
 slekten Geoscaptus Chaudoir, 1855 
 Geoscaptus cacus (Macleay, 1863)
 Geoscaptus crassus Sloane, 1895
 Geoscaptus laevissimus Chaudoir, 1855
 Geoscaptus macleayi Chaudoir, 1879
 Geoscaptus plicatulus (Castelnau, 1867)

Referanser

Eksterne lenker 
 Nettside om slekten
 

Graveløpere
Biller formelt beskrevet i 1855
Australias insekter
Dyr formelt beskrevet av Maximilien Chaudoir